**Zápisnica z plánovaného zasadnutia**

**Obecného zastupiteľstva v Hrabovke konaného dňa 28.06.2016 o 17.00 hodine v sále KD v Hrabovke.**

**Prítomní:** Eva Mráziková, starostka obce

**Poslanci:** Andrea Babirádová, Róbert Chmelina, Ladislav Šnobel, Michal Jakab, Jana

Hamajová

**Hlavná kontrolórka:** Ing. Katarína Orságová

**Program:**

1. Otvorenie zasadnutia

2. Určenie zapisovateľa a overovateľov zápisnice

1. Kontrola uznesení z predchádzajúceho zasadnutia
2. Správa o kontrolnej činnosti hlavnej kontrolórky z I. polrok 2016
3. Plán kontrolnej činnosti hlavnej kontrolórky na II. polrok 2016
4. VZN č. 1/2016 o nakladaní s komunálnymi odpadmi a drobnými stavebnými odpadmi na území obce Hrabovka
5. Čerpanie rozpočtu obce k 30.6.2016
6. Rôzne
7. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková. Úvodom zasadnutia privítala všetkých prítomných a oboznámila ich s návrhom programu OZ.

Starostka obce konštatovala, že zasadnutie OZ je uznášania schopné.

Obecné zastupiteľstvo v Hrabovke **schvaľuje** návrh programu zasadnutia OcZ.

**Hlasovanie:**

**Prítomní: 5 Za:** **5**  **Proti:** 0 **Zdržal sa:** 0

**2. Určenie zapisovateľa a overovateľov zápisnice**

Overovatelia: Róbert Chmelina, Michal Jakab

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za:** **5 Proti:** 0 **Zdržal sa:** 0

**3. Kontrola uznesení z predchádzajúceho zasadnutia**

 Hlavná kontrolórka obce Ing. Orságová predniesla obecnému zastupiteľstvu správu z kontroly plnenia uznesení z riadneho zasadnutia obecného zastupiteľstva 26.04.2016, Konštatovala, že všetky uznesenia boli splnené. Poslanci **zobrali správu o kontrole plnenia uznesení zo zasadnutí obecného zastupiteľstva na vedomie.**

**Hlasovanie:**

**Prítomní: 5 Za:** **5**  **Proti:** 0 **Zdržal sa:** 0

**4. Správa o kontrolnej činnosti hlavnej kontrolórky za I. polrok 2016**

 Na základe plánu kontrolnej činnosti hlavná kontrolórka obce Ing. Orságová predložila poslancom správu o kontrolnej činnosti za I. polrok 2016. Kontroly boli vykonané a kontrolované bolo obdobie roku 2015, čo sa týka vydaných VZN tie boli vydané v uplynulom volebnom období, pričom poslanci konštatovali, že bude potrebné vydať nové aktualizované VZN v zmysle platnej legislatívy. Správu kontrolórky poslanci **zobrali na** **vedomie.**

**Hlasovanie:**

 **Prítomní: 5** **Za: 5** **Proti:** 0 **Zdržal sa**: 0

**5. Plán kontrolnej činnosti hlavnej kontrolórky na II. polrok 2016**

 Plán kontrolnej činnosti na II. polrok 2016 predložila poslancom obecného zastupiteľstva hlavná kontrolórka. Obecné zastupiteľstvo **schvaľuje** predložený plán.

**Hlasovanie:**

 **Prítomní: 5** **Za: 5** **Proti:** 0 **Zdržal sa:** 0

**6. VZN č. 1/2016 o nakladaní s komunálnymi odpadmi a drobnými stavebnými odpadmi**

 **na území obce Hrabovka**

 Starostka obce Hrabovka predložila na rokovanie obecného zastupiteľstva návrh VZN č. 1/2016 o nakladaní s komunálnymi odpadmi a drobnými stavebnými odpadmi na území obce Hrabovka. Zároveň podala vysvetlenie k jednotlivým článkom VZN. Informovala poslancov o uzatvorení zmluvy s fy EVNIPACK a Marius Pedersen, ktoré budú zabezpečovať odvoz a likvidáciu jednotlivých druhov odpadov v zmysle VZN a zároveň so zmluvou, ktorou bude zabezpečený vývoz odpadov na zberný dvor v obci Dolná Súča. Predložený návrh VZN č. 1/2016 poslanci **schválili** v plnom znení s účinnosťou od 1.7.2016. Zároveň **berú na vedomie** zmluvy, ktoré boli uzatvorené v zmysle uvedeného VZN.

**Hlasovanie:**

 **Prítomní: 5 Za: 5 Proti: 0 Zdržal sa: 0**

**7. Čerpanie rozpočtu k 30.6.2016**

 Pracovníčka OcÚ Hrabovka Mgr. Štefánková informovala poslancov o priebežnom čerpaní rozpočtu obce k 30.6.2016. Poslanci konštatovali, že čerpanie rozpočtu je vyvážené v zmysle schváleného rozpočtu, pričom úpravy medzi položkami k 30.6.2016 boli realizované len rozpočtovým opatrením starostky v zmysle schváleného limitu a informáciu **zobrali na vedomie**.

**Hlasovanie:**

 **Prítomní: 5 Za: 5 Proti: 0 Zdržal sa: 0**

**8. Rôzne**

\* Starostka obce informovala poslancov o rokovaní, ktoré sa uskutočnilo na Trenčianskom samosprávnom kraji v Trenčíne ohľadom opravy ciest a vybudovania prechodov v obci Hrabovka. V súčasnosti prebiehajú prípravné a projektové práce a predpokladaný termín realizácie predmetnej akcie je na jar roku 2017. Predmetnú informáciu zobrali poslanci **na vedomie.**

**Hlasovanie:**

 **Prítomní: 5 Za: 5 Proti: 0 Zdržal sa: 0**

\*Starostka ďalej informovala poslancov o havarijnom stave vodovodu na 1 úseku trasy, kde sú neustále úniky vody. Navrhla, že v prípade dostatku finančných prostriedkov by bolo vhodné vymeniť aspoň nevyhnutnú časť vodovodu tak, aby k poruchám a úniku vody dochádzalo čo najmenej. Poslanec Chmelina navrhol dať vypracovať cenovú ponuku na základe ktorej, by zastupiteľstvo rozhodlo o rozsahu opravy vodovodu. Poslanci tento návrh **schválili a poverili** starostku obce, aby dala vypracovať cenovú ponuku na opravu havarijného úseku vodovodu a túto predložila na rokovanie obecného zastupiteľstva.

**Hlasovanie:**

 **Prítomní: 5 Za: 5 Proti: 0 Zdržal sa: 0**

\* Starostka a poslanec Chmelina informovali o školení k stavebnému zákonu a ohlasovaniu drobných stavieb, ktorého sa spoločne zúčastnili. Taktiež informovali o možnosti a podmienkach, za ktorých by obec mohla získať pozemky od Slovenského pozemkového fondu, ktoré sú v obci Hrabovka a ktoré by mohli byť zahrnuté od územného plánu obce pre možnú výstavbu rodinných domov a rozšírenie ulíc v obci.

**Obecné zastupiteľstvo v Hrabovke**

**Uznesenia č. 20 - 26**

 zo zasadnutia OZ v Hrabovke

**Z plánovaného zasadnutia Obecného zastupiteľstva obce Hrabovka zo dňa 28.06.2016**

***K bodu: Otvorenie zasadnutia***

**Uznesenie č. 20/2016**

Obecné zastupiteľstvo v Hrabovke **s c h v a ľ u j e** navrhnutý program v pôvodnom znení.

V Hrabovke, 28.06.2016

Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 21/2016**

Obecné zastupiteľstvo v Hrabovke **s c h v a ľ u j e** overovateľov Róberta Chmelinu, Michala Jakaba a zapisovateľku pracovníčku OcÚ Mgr. Janku Štefánkovú.

V Hrabovke, 28.06.2016

Eva Mráziková

 starostka obce

***K bodu: Kontrola uznesení z predchádzajúceho zasadnutia***

**Uznesenie č. 22/2016**

Obecné zastupiteľstvo v Hrabovke berie na vedomie správu o kontrole plnenia uznesení zo zasadnutí obecného zastupiteľstva.

V Hrabovke, 28.06.2016

Eva Mráziková

 starostka obce

***K bodu: Správa o kontrolnej činnosti hlavnej kontrolórky za I. polrok 2016***

 **Uznesenie č. 23/2016**

Obecné zastupiteľstvo v Hrabovke **b e r i e n a  v e d o m i e** správu o kontrolnej činnosti hlavnej kontrolórky

V Hrabovke, 28.06.2016

 Eva Mráziková

 starostka obce

***K bodu: Plán kontrolnej činnosti hlavnej kontrolórky na II. polrok 2016***

 **Uznesenie č. 24/2016**

Obecné zastupiteľstvo v Hrabovke **s c h v a ľ u j e** Plán kontrolnej činnosti hlavnej kontrolórky obce na II. polrok 2016.

V Hrabovke, 28.06.2016

 Eva Mráziková

 starostka obce

***K bodu : VZN č. 1/2016 o nakladaní s komunálnymi odpadmi a drobnými stavebnými odpadmi na území obce Hrabovka***

 **Uznesenie č. 25/2016**

Obecné zastupiteľstvo v Hrabovke :

a) **s c h v a ľ u j e**  predložený návrh VZN č. 1/2016 o nakladaní s komunálnymi odpadmi a drobnými stavebnými odpadmi na území obce Hrabovka s účinnosťou od 1.7.2016.

b) **b e r i e n a  v e d o m i e** informáciu **o** uzatvorení zmlúv vyplývajúcich z VZN č.

 1/2016.

V Hrabovke, 28.06.2016

 Eva Mráziková

 starostka obce

***K bodu: Rôzne***

 **Uznesenie č. 26/2016**

Obecné zastupiteľstvo v Hrabovke:

a) **b e r i e n a   v e d o m i e** informáciu o prípravných a projektových prácach, ktoré sú

 spojené s realizáciou opravy cesty a vybudovaním prechodov v obci Hrabovka

b) **b e r i e n a  v e d o m i e** informáciu o havarijnom stave časti trasy vodovodu

c) **p o v e r u j e** starostku obce dať vypracovať návrh cenovej ponuky na opravu

 havarijného úseku vodovodu, ktorý predloží na rokovanie obecného zastupiteľstva

V Hrabovke, 28.06.2016

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová**  | **Chmelina** | **Jakab** | **Šnobel** | **Hamajová** |
|  **Uznesenia:** | **Andrea** | **Róbert** | **Michal** | **Ladislav** | **Jana** |
| 20/2016 |  **I**  | **I** | **I**  | **I** | **I** |
| 21/2016 | **I** | **I** | **I** | **I** | **I** |
| 22/2016 | **I** | **I** | **I** | **I** | **I** |
| 23/2016 | **I** | **I** | **I** | **I** | **I** |
| 24/2016 | **I** | **I** | **I** | **I** | **I** |
| 25/2016 | **I** | **I** | **I** | **I** | **I** |
| 26/2016 | **I** | **I** | **I** | **I** | **I** |

**Vysvetlivky: I - za O – zdržal sa**

 **X - proti N - neprítomní**

Overovatelia:

Róbert Chmelina .........................................

Michal Jakab .........................................

Zapísala:

Mgr. Janka Štefánková .........................................

Eva Mráziková starostka obce